রাশিয়ার একেবারে পূর্ব প্রান্ত খাসাঙ্কির ঘটনা। বন্ধুদের সঙ্গে ভদকা খাচ্ছিলেন ওই ব্যক্তি। হঠাৎই অসুস্থ হয়ে পড়েন। বন্ধুরা অবস্থা ভাল নয় বুঝে অ্যাম্বুল্যান্স ডাকেন। চিকিৎসক আসেন। কিন্তু তাঁরা পৌঁছে দেখেন সব ‘শেষ’। ‘মৃত’ বলে ঘোষণা করা হয় ওই ব্যক্তিকে। পাঠিয়ে দেওয়া হয় মর্গে। কিন্তু ফ্রিজারের মধ্যেই হঠাৎ জেগে ওঠেন ওই ‘মৃত’ ব্যক্তি। পুলিশ জানিয়েছে, ‘‘ফ্রিজার রুমের মেঝেতে রাখা হয়েছিল বডি। তার পরে হঠাৎ উঠে বসেন এবং হেঁটে বাইরে চলে আসেন। জায়গাটা অত্যন্ত ঠান্ডা এবং অন্ধকার। কিন্তু তার মধ্য দিয়েই টলতে টলতে ছুটে বেরিয়ে আসেন ওই ‘মৃত’ ব্যক্তি।’’